**Ministru kabineta noteikumu projekta** **“Grozījumi Ministru kabineta [2014.gada 14.oktobra noteikumos Nr.631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi”](http://mk.gov.lv/lv/mk/tap/?pid=40229348)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz Satiksmes ministrijas un Ekonomikas ministrijas iniciatīvu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd normatīvie akti neregulē kārtību, kādā ierīkojami zemūdens kabeļi vai cauruļvadi Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā (turpmāk – jūrā). Līdz ar to nepieciešams izstrādāt noteikumu grozījumu projektu, kas regulētu atļaujas izsniegšanu sakaru vai transporta būvju būvniecībai, ierīkošanai un ekspluatācijai jūrā.Ar noteikumu projektu Satiksmes ministrija noteikta par atbildīgo ministriju komercdarbībai nepieciešamām būvēm sakaru un transporta nozarē.Ņemot vērā, ka konkurss licences saņemšanai sakaru vai transporta būvju būvniecībai nav jārīko, noteikumu projekts paredz, ka Ministru kabineta lēmums par laukuma jūrā noteikšanu sakaru vai transporta būvju būvniecībai komersantam dod ekskluzīvas tiesības saņemt licenci laukuma jūrā izmantošanai un izpētei sakaru vai transporta būvju būvniecībai.Noteikumu projekts nosaka Ministru kabineta licences jūras izmantošanai izsniegšanas kārtību, licencē norādāmo informāciju. Kā arī noteikumu projekts nosaka Būvniecības valsts kontroles biroja kompetenci. Turpmāk Būvniecības valsts kontroles birojs būs atbildīgs par būvju noteikumu ievērošanu atļaujas laukuma jūrā būvju un iekārtu, platformu un enerģijas ražošanai nepieciešamo iekārtu būvniecībai, ierīkošanai, ekspluatācijai. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti - sakaru vai transporta būvju jūrā potenciālie attīstītāji. |
| 2. | Tiesiskā regulējuma ietekme uz tautsaimniecību un administratīvo slogu | Lai iegūtu atļauju jūras izmantošanai sakaru vai transporta būvju būvniecībai, komersantiem būs pienākums iesniegt noteikumos noteiktus dokumentus. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Pieņemot šo noteikumu projektu tiktu regulēta atļaujas izsniegšana sakaru vai transporta būvju būvniecībai, ierīkošanai un ekspluatācijai jūrā, kas līdz šim netika regulēts nevienā normatīvajā aktā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādē tika lūgts sniegt viedokli biedrībai “Latvijas Informācijas un komunikācijas tehnoloģijas asociācija”, AS “Latvenergo”, AS “Augstsprieguma tīkls”, SIA “Lattelecom”, SIA “Telia Latvija”, SIA “Baltcom Fiber”, Satiksmes ministrijai, Vides aizsardzības un reģionālās attīstības ministrijai, VAS “Elektroniskie sakari” un VAS “Latvijas jūras administrācija”. |
| 2. | Sabiedrības līdzdalība projekta izstrādē | Sākotnējā noteikumu projekta redakcijas izstrādē piedalījās Satiksmes ministrija, AS “Latvenergo” un biedrība “Latvijas Informācijas un komunikācijas tehnoloģijas asociācija”. |
| 3. | Sabiedrības līdzdalības rezultāti | Saņemti priekšlikumi no biedrības “Latvijas Informācijas un komunikācijas tehnoloģijas asociācija” |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Aizsardzības ministrija, Iekšlietu ministrija, Zemkopības ministrijas un Ekonomikas ministrija, Satiksmes ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes funkcijas veiks Vides aizsardzības un reģionālās attīstības ministrija, Aizsardzības ministrija, Iekšlietu ministrija, Zemkopības ministrijas un Ekonomikas ministrija.Noteikumu projekta apstiprināšanas gadījumā netiek radītas jaunas valsts institūcijas. |
| 3. | Cita informācija | Nav |

Iesniedzējs:

Ministru prezidents                                        M.Kučinskis

Ministru prezidenta biedrs,

ekonomikas ministrs                                              A.Ašeradens

**Vīza:**

Valsts sekretārs J.Stinka

S.Vīksna

67013087, SintijaViksna@em.gov.lv

I.Lāce

67013116, Inga.Lace@em.gov.lv